8. függelék a 11/2025. számú FVMKI igazgatói intézkedéshez

**ADATKEZELÉSI TÁJÉKOZTATÓ**

KÉPFELVÉTELT RÖGZÍTŐ KAMERÁS MEGFIGYELÉSRŐL

|  |  |
| --- | --- |
| **Adatkezelő** | **Neve: Fejér Vármegyei Katasztrófavédelmi Igazgatóság** (a továbbiakban: Fejér VMKI)  **Székhelye:** 8000 Székesfehérvár, Szent Flórián Krt. 2.  **Postai címe:** 8050 Székesfehérvár, Pf.: 947.  **Telefonszáma:** 06-22-512-150  **Elektronikus levélcíme:** [fejer.VMKI.@katved.gov.hu](mailto:fejer.mki.@katved.gov.hu) |
| **Adatvédelmi tisztviselő** | Dr. Kozma Gergely tű. százados, elérhetősége: (+36-22)-512-161 (vonalas telefonszám) [fejer.incidensbejelentes@katved.gov.hu](mailto:heves.titkarsag@katved.gov.hu) |
| **Kamerák helye** | Székesfehérvár, Szent Flórián krt. 2.  Dunaújváros, Tűzoltó utca 1.  Sárbogárd Tury Miklós utca 12. |
| **Adatkezelés célja** | A Fejér VMKI épületein a készenléti járművek akadálytalan kihajtása céljából, az objektumain a szakfelszerelések és egyéb vagyontárgyak feladatellátáshoz szükséges rendelkezésre állásának biztosítása céljából,a készenléti járművein az azokon található szakfelszereléseknek az azonnali, akadálymentes feladatellátás céljából történő használata érdekében, a beavatkozás eseményeinek képi rögzítése és elemzése céljából bárki számára nyilvánvalóan észlelhető módon képfelvevőt helyezünk el, felvételt készítünk és – a sárbogárdi épület kivételével – rögzítünk.  Céltól eltérő adatkezelésre bűncselekmény felderítése érdekében kerülhet sor. |
| **Kezelt adatok** | érintett képmása, az általa tanúsított magatartás, viselkedés |
| **Adatkezelés jogalapja** | Az adatkezelés jogalapja a GDPR 6. cikke (1) bekezdésének e) pontja, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény VII/B. fejezet alapján mivel az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. |
| **Adatkezelés alapja** | Az adatkezelés jogszabályon alapul, az adatkezelés hiányában az vitatott körülmények bizonyítása jelentősen megnehezülne. |
| **Adattovábbítás lehetősége** | Felvétel jogszabályban meghatározott szabálysértési, bűnüldözési, igazságszolgáltatási, közigazgatási hatósági, valamint nemzetbiztonsági feladatok ellátása céljából - nyomozó hatóság, szabálysértési hatóság, ügyészség, bíróság, nemzetbiztonsági szolgálat, terrorizmust elhárító szerv, közigazgatási hatósági eljárást folytató hatóság, nemzetközi jogsegély keretében külföldi hatóság részére továbbítható. A felvétel a jogainak gyakorlása érdekében az érintett, valamint a jogszabály alapján eljárás kezdeményezésére irányuló jogának gyakorlása érdekében harmadik személy részére is továbbítható, adatigénylési kérelem alapján.  Adatfeldolgozó igénybe vételére nem kerül sor. |
| **Adattárolás ideje** | Az adatkezelési idő a rögzítéstől számított legalább 25-27 nap a székesfehérvári, 14 nap a dunaújvárosi kamerák esetén, kivéve, ha a rögzített képfelvételt, valamint más személyes adatot bírósági vagy más hatósági eljárásban bizonyítékként felhasználják. Amennyiben jogát vagy jogos érdekét a felvétel rögzítése érinti, 8 napon belül kérheti, hogy a felvételt a Fejér VMKI a felvétel továbbításáig, de legfeljebb harminc napig ne törölje. |
| **Az Önt megillető jogok:** | Hozzáférés (betekintés, másolatkérés, kizárólag az Önt ábrázoló felvétel esetén), helyesbítés, törlés, korlátozás, tiltakozás a lentebb részletezett terjedelemben. |
| **Adatbiztonsági intézkedések** | A Fejér VMKI a személyes adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. A Fejér VMKI adatkezelési műveleteit úgy tervezi meg és hajtja végre, hogy biztosítsa az érintettek magánszférájának védelmét. Ennek érdekében a képfelvételek külön tárhelyre kerülnek mentésre, automatikus felülírással, biztonsági mentés nélkül. A felvételt közvetítő képhez csak az férhet hozzá, akinek ez munkaköri feladata. |

**Hozzáférés:** Ön, mint érintett jogosult arra, hogy a Fejér VMKI-nál érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:

* az adatkezelés céljai;
* a személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a valamely felügyeleti hatósághoz címzett panasz benyújtásának joga;
* ha az adatokat nem Öntől gyűjtötték, a forrásukra vonatkozó minden elérhető információ;
* a rendelet 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Amennyiben Ön, mint érintett saját személyes adatairól másolatot kér, az adatkezelő azt az Ön rendelkezésére bocsátja.

Az Ön, mint érintett által kért további másolatokért a Fejér VMKI a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.

Ha Ön, mint érintett elektronikus úton nyújtotta be a kérelmet, az információkat a Fejér VMKI elektronikus formátumban bocsátja rendelkezésére, kivéve, ha azokat más formátumban kéri.

A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető, az ilyen adatokat mind a betekintés, mind a másolat készítése során kitakarjuk.

**Helyesbítés:** Ön, mint érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell. Ezen jog gyakorlása csupán a rögzített, ám valótlan adatokra irányulhat (pl. műszaki hiba, idő téves rögzítése a felvételen).

**Törlés:** Ön, mint érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben a rendelet 17. cikk (1) bekezdésében felsorolt indokok valamelyike fennáll.

A személyes adatok törléséhez való jog a tájékoztatóban szereplő adatok tekintetében a rendelet 17. cikke (3) bekezdésének e) pontja alapján a jogi kötelezettség teljesítéséhez vagy közérdekű jogosítvány gyakorlásának keretében végzett feladat végrehajtásához szükséges adatkezelések tekintetében nem alkalmazandó.

- a személyes adatok az adatkezelési célhoz nem szükségesek,

- az Ön tiltakozik az adatkezelés ellen és nincs elsőbbséget élvező jogszerű ok az adatkezelésre,

- a személyes adatok kezelése jogellenes,

- a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

**Adatkezelés korlátozása:** Ha az adatkezelés korlátozás alá esik, az ilyen személyes adatokat a tárolás kivételével csak az Ön, mint érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Ön, mint érintett az alábbi esetekben jogosult arra, hogy kérésére az adatkezelő korlátozza az adatkezelést:

* vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez.

**Adatkezelés elleni tiltakozás:** A tiltakozáshoz való jog gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön, mint érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

A joggyakorlás feltételeiről a Fejér VMKI honlapján (https://fejer.katasztrofavedelem.hu/lablec/adatkezelesi\_tajekoztato), illetve az adatvédelmi tisztviselőnél tájékozódhat.

Ha úgy gondolja, hogy az adatkezelés során sérelem érte, annak tényét az adatvédelmi tisztviselő felé jelezheti.

Amennyiben a megkeresés nem vezetett eredményre, Ön, mint érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 22. § szerint, valamint a polgári törvénykönyvről szóló 2013. évi V. törvény Második Könyvének III. része alapján akár a lakóhelye szerint illetékes törvényszékhez is fordulhat. Amennyiben bírósághoz fordulna – választása szerint – a lakóhelye vagy tartózkodási helye szerinti illetékes törvényszékhez (<https://birosag.hu/torvenyszekek>) nyújthatja be keresetét.

A lakóhelye vagy tartózkodási helye szerinti törvényszék megkeresésében nyújt segítséget: <https://birosag.hu/birosag-kereso>

A Nemzeti Adatvédelmi és Információszabadság Hatóság (postacím: 1363 Budapest, Pf.: 9., telefon: +36 (1) 391-1400, elektronikus postacím: ugyfelszolgalat@naih.hu, honlap: www.naih.hu)